حقاني شبکه څه ده؟
افغان چارواکو د شورو یا چهارشنبې په ورځ کابل کې د شوې  زورورې چاؤدنې د ککړتيا تور د القاعده سره اړونده حقاني شبکې باندې لګولی دی، په دې ځانمرګي بريد کې د ۱۰۰ نه زيات کسان وژل شوي او د ۴۰۰ نه زیات نور ژوبل شوي دي.
حقاني شبکه څه ده، څه فعاليتونه لري، په دې اړه درسره ځينې مالومات شريکوؤ. حقاني شبکه يوه وسله واله ډله ده او په افغانستان کې د امريکې او افغان ځواکونو سره تل په جګړه ده، افغان چارواکي او د ترهګرۍ د چارو نړيوال پوهان وايي دا شبکه د افغانستان د ټولو نه زياته وژنې کوونکۍ وسله واله ډله ده. افغانستان کې ترسره شوؤ د تشدد د یو شمېر داسې پېښو زمه واري په دې شبکه وراچول شوې چې پکې په غټه کچه وژنې شوي دي، د بېلګې په توګه کابل کې په سفارتخانو بريد، د پارليمان په ودانۍ بريد او افغانستان کې امريکايي پوځي مرکزونو باندې بريدونه ـ د دې ډلې بنياد د پخواني سوويت يونين په ضد جنګېدونکي یو افغان کمانډر جلال الدين حقاني اېښودی ؤ. په کال ۱۹۹۵م کې دا ډله د افغان طالبانو سره ملګرې شوه او طالبان په پاکستان او افغانستان کې په دينې مدرسو کې وو. وروستو دا د طالبانو مهمه ډله وګرځېده او په کال ۱۹۹۶م کې دې ډلې د طالبانو د کابل په ولقه کې اخستو کې مرسته کړې وه. حقاني د طالبانوپه حکومت کې د قبايلي علاقو وزير وټاکل شو او ترکال ۲۰۰۱م بورې د طالبانو د حکومت نسکورولو پورې په دغه چوکۍ ناست ؤ. وېل کيږي حقاني د پاکستان په یوه مدرسه دارالعلوم حقانيه کې زده کړې کړي، او د دې مدرسې په اړه عام تاثر دا دی چې خواخوږي يې د طالبانو سره ده. د جلال الدين حقاني دوه ښځه دي او د يوې تعلق پکې د متحده عرب اماراتو سره دی. حقاني ته په سُني اکثريتي خليجي ملکونو کې د قدر په سترګه کتل کيږي. د خراب صحت له کبله حقاني د ډلې مشري خپل زوي سراج الدين ته سپارلې ده، هغه د ډلې د مرستيال امير په توګه کار کوي. خليل الرحمان حقاني چې امریکا د غېرملکي نړيوالو ترهګرو په نوملړ کې شامل کړی د ډلې دپاره پېسې راټولوي. د سټېن فورډ پوهنتون د يوې څيړنې ترمخه هغه د ډلې د وسله والې روزنې او وېش کار هم ترسره کوي. انس حقاني د جلال الدين حقاني د عرب نسله ښځې نه دی او دا وخت په افغانستان کې بندي دی، هغه ته يو ځايي عدالت د مرګ سزا اورولې وه. حقاني شبکې ګواښ کړی که د هغه سزا عملي شوه نو خطرناکې نتيجې به ولري. وېل کيږي د دې ډلې مرکز د پاکستان په شمالي قبايلي سيمې ميران شاه کی دی. راپورونه وايي چې دلته د ډلې په هلوځلو کې د وسله ترلاسه کول، روزنه، ځانمرګي بمبار تيارول، د وسله والو عملياتو پلانونه جوړول او په دغه اړوند نورو پلانونه تياريږي. کابل او امریکايي چارواکي د اوږدې مودې نه د پاکستان په استختباراتي ادارې آئي اېس آئې باندې تور لګوي چې دې ډلې ته يې خوندي ځاې ورکړی خو پاکستان دا تور ردوي. د اټکلونو ترمخه د دې ډلې د غړو شمېر د درې زرو نه تر لسو زرو پورې دی. راپورونه وايي دې ډلې ته د خليجي ملکونو او شتمنو خلکو نه علاوه د قاچاق د لارې پېسې مېلاويږي. حقاني شبکه د القاعده، تحريک طالبان پاکستان، اسلامک مومنټ آف ازبکستان او پاکستان کې د لشکر طيبه په ګډون د نورو وسله والو ډلو سره اړيکې لري. دا هم خيال کيږي چې څو بهر ملکيان د ډلې په ولقه کې دي چې پکې تېر کال په کابل کې د امريکايي پوهنتون دوه غړي هم شامل دي. په واشنګټن کې د يو امريکايي تهنک ټېنک مډل ايسټ انسټيټيوت څيړنکار مارون وائن بام وايي د څو کلونو وروستو په کابل کې په يوه سفارتي علاقه کې دغه ډل عمليات طالبان کولی شي، حقاني شبکه د طالبانو سره اړونده ده ځکه افغانستان پاکستان پله ګوتې راپورته کوي. د افغانستان يو ځايي ټيلي ويژن چېنل ويلي دا بمي چاؤدنه د حقاني شبکې دوه مشرانو غړو د پاکستان د یو پخواني پوځي جنرال په مرسته کړې ده. د پاکستان د بهرنو چارو وزات وياند دا تورونه رد کړي دي.